
Fostul primar al municipiului Câmpina, Horia ice E 
Tiseanu, a fost achitat definitiv, luni, în dosarul de ca 
trafic de influenţă şi abuz în serviciu în care a fost aprobe 
trimis în judecată în 2017 de procurorii DNA CC. 
Ploieşti. și 


Bulgariei 


Potrivit portalului instanţelor de judecată, Curtea de Apel 
Ploieşti a admis apelurile formulate de Tiseanu și alţi doi 
inculpaţi și, rejudecând, a dispus achitarea fostului edil cu 
privire la infracțiunile de trafic de influenţă și abuz în 
serviciu, dar şi achitarea lui Carmen Gheorghe, fostă şefă a 
Poliţiei Locale Câmpina, şi Costin Octavian Micu, 
reprezentant legal al unei societăţi comerciale, ambii deferiţi 
justiţiei pentru complicitate la abuz în serviciu. 


Totodată, instanţa a înlăturat dispoziţia de confiscare de la 
Tiseanu a sumei de 17.000 de lei şi a respins în integralitate 
acţiunea civilă exercitată în procesul penal de către partea 


civilă Primăria Câmpina. 


În timpul procesului, Gheorghe Ecatrinescu, la data faptei 
director economic în cadrul Primăriei Câmpina, a decedat. 


Decizia Curţii de Apel Ploieşti este definitivă. 


Procurorii DNA spun că, în perioada iulie 2014 — iulie 2015, 
Tiseanu, beneficiind de ajutorul celorlalţi inculpaţi, a dispus 
în mod nelegal achiziţionarea unei maşini marca Opel 
Insignia, în scopul folosirii personale şi exclusive. 


Maşina care avea dotări de lux a fost cumpărată din 
fondurile alocate Poliţiei Locale Câmpina, deoarece, potrivit 
legii, primăria nu avea dreptul de a face o astfel de achiziţie 
pentru folosinţa proprie, precizează sursa citată. 


Totodată, procurorii spun că Tiseanu i-a determinat, în 
perioada iulie 2010 — iulie 2015, pe angajaţii unei unități 
aflată în subordinea Primăriei Câmpina să-i remită din 
gestiunea unităţii, un număr de 1.409 bonuri valorice 
carburant a câte 50 lei fiecare, în valoare totală de 70.450 lei, 

aferentă cantităţii de 12.347,4 litri carburanţi, cantitate 
folosită în interesul personal al acestuia. 


Prin aceste demersuri a fost creat un prejudiciu 
Primăriei Câmpina în sumă totală de 122.248,46 lei 
(compusă din suma de 51.798,46 lei — dotări 
suplimentare şi cei 70.450 lei reprezentând 
contravaloarea combustibilului). 


De asemenea, Tiseanu este acuzat că, în cursul anului 2014, 
a pretins de la reprezentantul unei societăţi comerciale 
(martor în cauză) un procentaj de 10% din valoarea 
contractelor de execuţie lucrări ce urmau a-i fi încredințate 
acestei firme de către două instituţii aflate în subordinea 
Primăriei Câmpina sau bugetate din fondurile acesteia, din 
care a primit efectiv de la acesta din urmă suma de 17.000 
de lei. 


În luna octombrie a anului trecut, Tribunalul Prahova, ca 
instanţă de fond, a dispus încetarea procesului pornit 
împotriva lui Tiseanu pentru trafic de influenţă şi abuz în 


serviciu, ca urmare a intervenirii prescripţiei, şi l-a achitat pe 


inculpat pentru instigare la săvârşirea infracţiunii de 


delapidare, „întrucât nu există probe că o persoană a săvârşit 


infracţiunea”. 


De asemenea, tot ca urmare a prescripţiei faptelor, 
judecătorii instanţei de fond au dispus atunci încetarea 
procesului penal faţă Carmen Gheorghe şi Costin Octavian 
Micu, ambii deferiţi justiţiei pentru complicitate la abuz în 


serviciu. 


Totodată, instanţa i-a obligat pe cei trei inculpaţi în solidar, 
în măsura participării, la plata sumei de 51.978,46 lei, cu 

titlu de daune materiale (reprezentând contravaloarea 
dotărilor suplimentare aferentă achiziţionării în mod nelegal 
a autoturismului marca Opel Insignia), iar fostul primar este 
obligat şi la plata sumei de 70.450 lei, cu titlu de daune 
materiale (reprezentând contravaloarea cantităţii de 
carburant folosite în interesul personal). 


Magistraţii au mai dispus confiscarea de la Tiseanu a sumei 
de 17.000 lei, reprezentând obiect al infracţiunii de corupţie 
reținută în sarcina acestuia. 


4) Abonează-te acum la canalul nostru de Telegram cotidianul.RO, 

pentru a fi mereu la curent cu cele mai recente știri și informații de 

